Σφουγγάτο με 1 κιλό πατάτες
Με 2 μόνο υλικά, πατάτες και αυγά, ετοιμάζουμε αυτό το μεγαλοπρεπές, χορταστικό και λαχταριστό σφουγγάτο.
3 αυγά , 1 κιλό πατάτες, κομμένες για τηγανητές , ελαιόλαδο για το τηγάνισμα , αλάτι
Για να φτιάξουμε το σφουγγάτο με 1 κιλό πατάτες, ξεκινάμε βάζοντας σε ένα τηγάνι όσο ελαιόλαδο ώστε να καλύψει το 1/4 του σκεύους και το ζεσταίνουμε σε μέτρια φωτιά. Τηγανίζουμε τις πατάτες, μέχρι να μαλακώσουν και να ψηθούν, αλλά να μη ροδίσουν πολύ. Τις μεταφέρουμε μαζί με λίγο από το λάδι του τηγανιού σε μικρό τηγάνι περίπου 22 εκ., τις αλατίζουμε και τις περιχύνουμε με τα αυγά χτυπημένα. Τηγανίζουμε την ομελέτα σε χαμηλή φωτιά για 8-10 λεπτά, τη σκεπάζουμε με ένα πιάτο, την τουμπάρουμε και τη μεταφέρουμε ξανά μέσα στο τηγάνι, για να ψηθεί κι από την άλλη πλευρά, για άλλα 6-8 λεπτά ακόμα.
Αυγά,Πατάτες